Մովսես Դավթյան (զինվորական)

**Մովսես Սեյրանի Դավթյան** (մայիսի 23, 1991 - հոկտեմբերի 10, 2020), Արցախի Հանրապետության Պաշտպանության բանակի զրահատանկային զորքերի կապիտան։ Մասնակցել է 2007 թ. - Ղրղզստանի Հանրապետությունում ՀԱՊԿ անդամ պետությունների ռազմամարզական երիտասարդական կազմակերպությունների  «Միություն 2007 Իսիկ-Կուլ» միջազգային ուսումնամարզական հավաքներին որպես ՀՀ թիմի ավագ, և թիմը գրավել է 3-րդ տեղ։  Եղել է 2014 թ. Տանկային բիաթլոնի միջազգային առաջնության Հայաստանի հավաքական թիմի հրամանատար, թիմը  գրավել է 2-րդ տեղ։ Արցախի «Մարտական խաչ» 2-րդ աստիճանի շքանշանի ասպետ։

## Կենսագրություն
Ծնվել է 1991 թվականի մայիսի 23-ին Հայաստանի Լոռու մարզի Ազնվաձոր գյուղում։

1998-2006 թթ. սովորել է Ազնվաձորի միջնակարգ դպրոցում։ Հաճախել է բռնցքամարտի Վանաձորի Վարդան Բադալյանի անվան մարզադպրոցում։

2006-2008 թթ. սովորել է Մոնթե Մելքոնյանի անվան ռազմամարզական վարժարանում։

2008-2012 թթ. սովորել է ՀՀ ՊՆ Վ. Սարգսյանի անվան ռազմական համալսարանում։

2012 թվականին անցել է զիվորական ծառայության Արցախի ՊԲ որպես լեյտենանտ, տանկային դասակի հրամանատար։

2007 թ. մասնակցել է  Ղրղզստանի Հանրապետությունում ՀԱՊԿ անդամ պետությունների ռազմամարզական երիտասարդական կազմակերպությունների «Միություն 2007 Իսիկ-Կուլ» միջազգային ուսումնամարզական հավաքներին որպես Հայաստանի թիմի ավագ, և թիմը գրավել է 3-րդ տեղ։

2014 թ. մասնակցել է Տանկային բիաթլոնի միջազգային առաջնությանը որպես հրամանատար, որտեղ Հայաստանի հավաքական թիմը գրավել է 2-րդ տեղ։

2015 թ. մասնակցել է Կենտրոնական ենթակայության տակ գտնվող զորամասերի միջև ռազմականացված եռամարտ մրցումներին և գրավել է 1-ին տեղ։

2015 թ. մասնակցել է Կենտրոնական ենթակայության տակ գտնվող զորամասերի միջև 70 կգ քաշային կարգում կշռաքարի բարձրացման մրցումներին և գրավել է 2-րդ տեղ։

2019 թվականին ամուսնացել է։ Զոհվելուց երկու ամիս անց ծնվել է կապիտան Դավթյանի առաջնեկը՝ դուստրը։

## Զինվորական ծառայություն
2012 թվականին անցել է զիվորական ծառայության Արցախի ՊԲ որպես լեյտենանտ, տանկային դասակի հրամանատար։

2014 թվականին ստացել է ավագ լեյտենանտի կոչում։

2015 թվականին նշանակվել է տանկային գումարտակի 2-րդ տանկի վաշտի հրամանատար (հրաման թիվ 918, 01.04.2015թ.):

2016 թվականի ստացել է կապիտանի կոչում (հրաման թիվ 1549, 01.08.2016թ)։

2016 թ. ապրիլյան քառօրյա պատերազմի ժամանակ մարտական կիրառման տարբեր շրջաններում իրականացրել է մարտական հերթապահություն՝ ղեկավարելով մարտին մշտապես պատրաստ տանկային ստորաբաժանումը։

2020 թվականի պատերազմի ժամանակ նրա տանկային վաշտը նախ հերթապահել է մարտական նշանակության դիրքերում, ապա մասնակցել Հադրութի ուղղությամբ մարտական գործողություններին։

2020 թվականի հոկտեմբերի 10-ին Ֆիզուլիի պաշտպանության հատվածում մարտական գործողությունների ծավալման ժամանակ ստացել է հրազենային բեկորային  վիրավորում և տեղում զոհվել է։

## Պարգևներ
* 2007 - ՀՀԿ կողմից պատվոգիր և արժեքավոր նվեր-ժամացույց, Աշոտ Նավասարդյանի անվան կրթաթոշակ` մարտական պատրաստության և զինվորական կարգապահության մեջ ակնառու առաջադիմության համար
* 2007 - «Союз 2007 Иссык – Куль» հուշամեդալ
* 2012 - «Հայոց բանակի 20-ամյակ» ՀՀ ՊՆ հոբելյանական մեդալ (ՀՀ Պաշտպանության նախարարի հրաման թիվ 973, 18.09.2012 )
* 2014 - ՌԴ ՊՆ մեդալ «Чемпионат мира Танковый биатлон - 2014») Տանկային բիաթլոնի միջազգային առաջնությանը 2-րդ տեղ զբաղեցնելու համար (протокол №17б 16.08.2014г.)
* 2014 - «За укрепление боевого содружества» ՌԴ ՊՆ մեդալ (ՌԴ Պաշտպանության նախարարի հրաման թիվ 565, 28.08.2014 )
* 2014 - Մարշալ Բաղրամյանի անվան ՀՀ ՊՆ մեդալ (ՀՀ Պաշտպանության նախարարի հրաման թիվ 971, 18.09.2012 )
* 2014 - ավագ լեյտենանտ Մովսես Սեյրանի Դավթյանի անունը, ազգանունը և հայրանունը գրանցվել է զորամասի պատվո գրքում։
* 2014 - անվանական ժամացույց՝ ԱՀ նախագահի կողմից
* 2014 - դրամական պարգև՝ ՀՀ ՊՆ-ի կողմից
* 2015 - դրամական պարգև՝ ԱՀ ՊՆ-ՊԲ հրամանատարի կողմից
* 2015 - ԽՍՀՄ հերոս Հունան Ավետիսյանի անվան ՀՀ ՊՆ մեդալ (Հունան Ավետիսյանի անվան ֆոնդի ղեկավարի հրաման թիվ 35, 03.02.2015 )
* 2015 - «Ռուսաստանի հայերի միության 10 ամյակ» հոբելյանական մեդալ
* 2016 - Լավագույն տանկային վաշտի հրամանատար ճանաչվելու համար դրամական պարգև ԶՄ հրամանատարի կողմից
* 2020 - հետմահու պարգևատրվել է «Արիության մեդալ»-ով (Արցախի նախագահի հրաման թիվ 429-Ա, 2021 )
* 2021 - հետմահու պարգևատրվել է «Մարտական խաչ» 2-րդ աստիճանի շքանշանով
* 2022 - Վանաձորի քաղաքային պանթեոնում տեղադրվել է խաչքար ի հիշատակ Մովսես Դավթյանի։

## Պատկերասրահ

Տանկային_բիաթլոն_2014.jpg|Տանկային բիաթլոն 2014
Տանկային_բիաթլոն_2014̈ի_ժամանակ.jpg|Հաղթանակ Տանկային բիաթլոնում, 2014
Տանկային_բիաթլոնի_մրցանակ.jpg|Տանկայի բիաթլոն 2014
Տանկի_հետ.jpg|Երկաթե նժույգի հետ
Ցուցանակ_Շուշիում.jpg|Ցուցանակ Շուշիի մուտքի մոտ
Շուշիում.jpg|Տանկիստը
Մովսես_Դավթյան1.jpg|Մարտական ուղին


## Ծանոթագրություններ

## Արտաքին հղումներ
*Танковый биатлон (сезон 2014). Заключительный старт
*Ուսուցիչը, Հանրային հեռուստաընկերություն. Կապիտան Մովսես Դավթյանի մայրը պատմում է որդու մասին (Դիտեք 21-րդ րոպեից)
*Таблица результатов в индивидуальной гонке и имена победителей
*Պատերազմական դրվագներ. Մովսես Դավթյան
*  Նվիրյալները. Մովսես Դավթյան

Կատեգորիա:44-օրյա պատերազմի մասնակիցներ հայկական կողմից
Կատեգորիա:Արիության մեդալակիրներ